CELEX: 32013R1228
Language: hr
Date: 2013-11-28 00:00:00
Title: Provedbena uredba Komisije (EU) br. 1228/2013 od 28. studenoga 2013. o razvrstavanju određene robe u kombiniranu nomenklaturu

3.12.2013   
            
            
               HR
            
            
               Službeni list Europske unije
            
            
               L 322/6
            
         PROVEDBENA UREDBA KOMISIJE (EU) br. 1228/2013
   od 28. studenoga 2013.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Radi osiguranja jedinstvene primjene kombinirane nomenklature koja je priložena Uredbi (EEZ) br. 2658/87 potrebno je donijeti mjere o razvrstavanju robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim općim pravilima, robu opisanu u stupcu 1 tablice u Prilogu treba razvrstati pod odgovarajuće oznake KN iz stupca 2 na temelju razloga iz stupca 3 navedene tablice.
            
         
               (4)
            
            
               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.
            
         
               (5)
            
            
               Odbor za Carinski zakonik nije dao mišljenje u roku koji je odredio njegov predsjedavajući,
            
         DONIJELA JE OVU UREDBU:
   Članak 1.
   Roba iz stupca 1 tablice u Prilogu razvrstava se u kombiniranu nomenklaturu pod oznakom KN iz stupca 2 te tablice.
   Članak 2.
   Obvezujuće tarifne informacije koje nisu u skladu s ovom Uredbom, mogu se nastaviti navoditi temeljem članka 12. stavka 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. studenoga 2013.
      
         
            Za Komisiju, u ime predsjednika,
         Algirdas ŠEMETA
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  Uredba Vijeća (EEZ) br. 2913/92 od 12. listopada 1992. o donošenju Carinskog zakonika Zajednice (SL L 302, 19.10.1992., str. 1.).
   
      PRILOG
      
                  Opis robe
               
               
                  Razvrstavanje
                  (Oznaka KN)
               
               
                  Razlozi
               
            
                  (1)
               
               
                  (2)
               
               
                  (3)
               
            
                  Predmet je pravokutna kutija od čvrstog kartona s vanjskom površinom od plastične folije koja ne prelazi pola ukupne debljine.
                  Kutija je napravljena kao ormarić s jednom ladicom koja se izvlači iz kutije i to tako da pokazuje bocu kada se kutija otvori.
                  Ladica je napravljena tako da u nju stane boca vina određenih dimenzija. Unutar ladice je na jednu stranu pričvršćen kružni gumb, a na suprotnu stranu pričvršćen je prsten. Prsten je napravljen kako bi obuhvatio vrh boce, a kružni gumb kako bi stao u udubljeno dno boce.
                  Nadalje, u ladici je na pokrajnju stranu pričvršćen kartonski džep za letak. (1)
                  
               
               
                  4202 92 19
               
               
                  Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 2. (h) uz poglavlje 48. i tekstom oznaka KN 4202, 4202 92 i 4202 92 19.
                  Razvrstavanje u tarifni broj 4819 kao kartonska kutija je isključeno, jer predmet nije samo obična kartonska kutija kakve se nalaze u tom tarifnom broju nego, zbog svog dizajna, čvrstoće, plastične folije i unutarnje strukture prilagođene boci određenih dimenzija, je prepoznatljiv kao spremnik za bocu od kartona i plastične folije, kakve su obuhvaćene drugim dijelom teksta u tarifnom broju 4202.
                  Proizvod se stoga razvrstava u oznaku KN 4202 92 19 kao „spremnik za bocu”.
               
            
         
      
         (1)  Slika služi isključivo u informativne svrhe.